TENGGARONG- waktu hari pertama pelaksanaan Ujian Nasional tingkat SMP sederajat 2014 beberapa pekannya lalu di Kutai Kartanegara belangsung tertib ngan lancar. Sebagian besar peserta UN nya bejumlah 9.852 murid SMP kelas 9 kelihatan kegawalan ngan optimis hadapi ujian kali ne.
Pelaksanaan UM SMP sederajat di Kota Tenggarong tumat mulai senen hampat tu di lihati leh Wakil Bupati Kukar busu HM Gufron Yusuf ngan bubuhan forum unsur pimpinan Kabupaten ngan Staf Ahli Bidang Pendidikan Busu Dr H Suriansah segala jajaran panitia UN Kukar nya di pimpin leh ketuanya sorang busu Dr Rahmadi. Peninjauan ne di polahkan leh UN SMP sederajat leh Wabup busu Gufron Yusuf ne di mulai ngan ndatangi SMP Negeri 1 tenggarong habistu langsung ke SMPN 3 ngan ke SMPN 2 mangkurawang Tenggarong. ketua UN Kukar busu Rahmadi bekesah amun sebelumnya peserta UN SMP se-Kukar nya tedaftar ncapai 9.946 urang, amun 94 peserta nya dah ngundurkan diri. Jadi jumlah peserta jadi 9.852 urang. Alasan sida ngundurkan diri karna menikah, ninggal dunia, sampai jua ada nya pindah domisili umpati urang tuhanya keluar daerah. Dari 94 nya ngundurkan diri nya beasal dari SMP 15 urang nya sisanya dari MTs.
Habistu Wabup busu Gufron yusuf ngakui amun pelaksanaan UN hari pertama tingkat SMP sederajat di wilayah Kukar bejalan baik sesuai aja ngan yang di rencanakan,” tertib ngan lancer mandik ada kendala apa-apa,” bunyinya jua. Lamun menurut leh busu tu dari pantauan nya di kerjainya di 3 satuan pendidikan tingkat SMP di kota Tneggarong tu mandik ada nemukan bubuhan perserta nya ngerongoi ngisi jawaban pertanyaan lembaran UN. Malah bubuhannya sebagian besar kelihatan percaya diri ngehadapi UN kali ne.
Amun dari jumlah peserta UN SMP sederajat di Kukar tu ndapati ada sebuting siswa tunarungu nya benama busu Nirwansyah beasal Sekolah Menengah Pertama Luar Biasa (SMP-LB) Bina Mandiri Tenggarong. lamun satu peserta nya lainnya tu harus ngumpati UN di LP kelas B Tenggarong karena ada sangkutan ngan hukum.(HMS.DI.I)
ind_Latn bjn_Latn bjn_Latn bjn_Latn